Bredsnutebiller

* Alophini
* Blosyrini
* Brachyderini
* Cneorhinini
* Cyphicerini
* Entimini
* Geonemini
* Holcorhinini
* Laparocerini
* Myorhinini
* Nastini
* Naupactini
* Omiini
* rotsnutebiller,Otiorhynchini
* Peritelini
* løvsnutebiller,Phyllobiini
* Polydrusini
* Psallidini
* Sciaphilini
* Sitonini
* Tanymecini
* Trachyphloeini
* Tropiphorini

**Bredsnutebiller** (Entiminae, før ofte kalt Otiorhynchinae) er en artsrik gruppe av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde. En del arter opptrer som skadedyr.

## Utseende
Små til middelsstore (de fleste 3 – 12&nbsp;mm) snutebiller, lettest å kjenne på at snuten er høyst dobbelt så lang som bred, og at antennene er forholdsvis lange og knebøyde. Kroppen er mer eller mindre skjellkledt, som oftest brunlig, men av og til metallisk grønn. **Hodet** er forholdsvis stort og bredt med små fasettøyne, som vanligvis er flate, men kan være kjegleformet utstikkende (hos slekten *Strophosoma*). Snuten er bred og noe flattrykt, enkelte har neppe synlig forlenget snute i det hele tatt. Antennene, som sitter festet nær snutespissen, er temmelig lange og slanke, og ender i en klubbe som bare er litt bredere enn antennesvøpen. Hos en del slekter (særlig *Otiorhynchus*) åpner gropene som antennene sitter festet i oppover, og antennefestene er synlige ovenfra. **Brystskjoldet** (pronotum) er bredere enn langt, bredest rundt midten, med rundede sider. Oversiden er høyt hvelvet og ofte dekket med små knøler. **Dekkvingene** er enten ovale eller parallellsidige med tydelige skuldre. De har tydelige punktrader og også ofte rader av oppstående, hårlignende skjell. Hos en del arter er dekkvingene sammenvokst. Flygevingene er i så fall tilbakedannede, og de kan ikke fly. Beina er middels lange og ganske kraftige. Forlårene har ofte én eller flere tenner på undersiden, mellom- og baklårene er kølleformede.

## Levevis
Larvene lever i jorden, av ulike slags røtter, mens de voksne billene gnager på blader og knopper av mange forskjellige planter. De voksne billene har et allsidig kosthold, og er sjelden knyttet til spesielle plantearter.

## Parthenogenese

Parthenogenese (jomfrufødsel) er utbredt mellom bredsnutebillene, særlig i nordlige områder. Hos flere arter forekommer hanner lenger sør, mens det bare er funnet parthenogenetiske hunner i Norden. Disse hunnene har vanligvis intakte kjønnsorganer inkludert sædbeholdere (spermatheca), noe som tyder på at parthenogenesen er et nyervervet trekk. Det at de ikke trenger å pare seg for å formere seg kan være en klar overlevelsesfordel i områder med ugunstig klima.

## Skadedyr
Bredsnutebillene kan være brysomme skadedyr både som rotetende larver og som bladetende voksne. Typisk for denne gruppen er at de ikke spesialiserer seg på ett spesielt planteslag, men kan angripe en rekke forskjellige hagevekster og frukttrær. En særlig brysom art i Norge er veksthussnutebillen (*Otiorhynchus sulcatus*), som gjør skade ikke bare i veksthus, men også utendørs.
Andre arter av rotsnutebiller (slekten *Otiorhynchus*) kan også gjøre betydelig skade. Arter av slektene *Phyllobius* og *Polydrusus*, som ofte er metallisk grønne, kan gjøre en del skade på frukttrær i år der de er tallrike.

Ertesnutebillen (*Sitona lineatus*) kan gjøre skade på vekster i erteblomstfamilien, som erter og kløver.

## Systematisk inndeling / norske arter

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **bredsnutebiller, Entiminae** Schönherr, 1826
******* Stammen Agraphini Horn, 1876
******* Stammen Alophini Lacordaire, 1874
******* Stammen Anomophthalmini Morrone, 1998
******* Stammen Anypotactini Champion, 1911
******* Stammen Blosyrini Lacordaire, 1863
******* Stammen Brachyderini Schönherr, 1826
******** gråsnutebille, *Brachyderes incanus* (Linnaeus, 1758)
******** Slekten *Strophosoma* Billberg, 1820  – fire arter i Norge
******* Stammen Byrsopagini Lacordaire, 1863
******* Stammen Celeuthetini Lacordaire, 1863
******* Stammen Cneorhinini Lacordaire, 1863
******** *Philopedon plagiatus* (Schaller, 1783)
******* Stammen Cratopodini Hustache, 1919
******* Stammen Cylydrorhinini Lacordaire, 1863
******* Stammen Cyphicerini Lacordaire, 1863
******* Stammen Ectemnorhinini Lacordaire, 1863
******* Stammen Elytrurini Marshall, 1956
******* Stammen Embrithini Marshall, 1942
******* Stammen Entimini Schönherr, 1826
******* Stammen Episomini Lacordaire, 1863
******* Stammen Eudiagogini LeConte, 1874
******* Stammen Eupholini Günther, 1943
******* Stammen Eustylini Lacordaire, 1863
******* Stammen Geonemini Gistel, 1848
******** *Barynotus obscurus* (Fabricius, 1775)
******** skjellkledt snutebille *Barynotus squamosus* Germar, 1824
******** *Barynotus moerens* (Fabricius, 1792)
******* Stammen Gonipterini Lacordaire, 1863
******* Stammen Holcorhinini Desbrochers des Loges, 1898
******* Stammen Hormorini Horn, 1876
******* Stammen Laparocerini Lacordaire, 1863
******* Stammen Leptopiini Oke, 1951
******* Stammen Leptostethini Lacordaire, 1863
******* Stammen Lordopini Schönherr, 1823
******* Stammen Mesostylini Reitter, 1913
******* Stammen Myorhinini Marseul, 1863
******* Stammen Namaini Borovec & Meregalli, 2021
******* Stammen Nastini Reitter, 1913
******* Stammen Naupactini Gistel, 1848
******* Stammen Nothognathini Marshall, 1916
******* Stammen Omiini Shuckard, 1840
******** *Omiamima mollina* (Boheman, 1834)
******* Stammen Oosomini Lacordaire, 1863
******** Slekten *[[Oosomus]]*
******** Slekten *[[Oxymorus]]* Borovec & Meregalli, 2020
******* Stammen Ophryastini Lacordaire, 1863
******* Stammen Ophtalmorrhynchini
******* Stammen rotsnutebiller,Otiorhynchini Schönherr, 1826
******** Slekten *Otiorhynchus* Germar, 1824  – 15 arter i Norge, bl.a.
********* nordlig rotsnutebille *Otiorhynchus arcticus* (Otto Fabricius, 1780)
********* stor jordbærrotsnutebille, *Otiorhynchus nodosus* (Müller, 1764)
********* rognsnutebille, *Otiorhynchus scaber* (Linnaeus, 1758)
********* knoppsnutebille, *Otiorhynchus singularis* (Linnaeus, 1767) 
********* seljesnutebille, *Otiorhynchus lepidopterus* (Fabricius, 1794)
********* veksthussnutebille, *Otiorhynchus sulcatus* (Fabricius, 1775)
********* vanlig jordbærrotsnutebille, *Otiorhynchus ovatus* (Linnaeus, 1758)
******* Stammen Ottistirini Heller, 1925
******* Stammen Pachyrhynchini Schönherr, 1826
******* Stammen Peritelini Lacordaire, 1863
******** *Simo hirticornis* (Herbst, 1795)
******* Stammen løvsnutebiller,Phyllobiini Schönherr, 1826
******** Slekten *Phyllobius* Germar, 1824  – 9 arter i Norge, bl.a.:
********* *Phyllobius oblongus* (Linnaeus, 1758)
********* *Phyllobius argentatus* (Linnaeus, 1758)
********* *Phyllobius intrusus* Kono, 1948 – funnet i Kristiansand i 2009, første funn fra Europa
******* Stammen Polycatini Marshall, 1956
******* Stammen Polydrusini Schönherr, 1823
******** *Liophloeus tessulatus* (Müller, 1776)
******** Slekten *Polydrusus* Germar, 1817 – ¨7 arter i Norge, bl.a.:
********* *Polydrusus undatus* (Fabricius, 1781)
********* *Polydrusus mollis* (Ström, 1768)
******* Stammen Premnotrypini Kuschel, 1956
******* Stammen †Pristorhynchini Heer, 1847
******* Stammen Prypnini Lacordaire, 1863
******* Stammen Psallidiini Lacordaire, 1863
******* Stammen Rhyncogonini Sharp, 1919
******* Stammen Sciaphilini Sharp, 1891
******** Slekten *Barypeithes* Jacquelin du Val, 1854  – tre arter i Norge
******** *Brachysomus echinatus* (Bonsdorff, 1785)
******** heggsnutebille, *Sciaphilus asperatus* (Bonsdorff, 1785)
******* Stammen Sitonini Gistel, 1856
******** Slekten bladrandbiller, *Sitona* Germar, 1817  – 12 arter i Norge, bl.a.:
********* ertesnutebille, *Sitona lineatus* (Linnaeus, 1758)
******* Stammen Tanymecini Lacordaire, 1863 – ikke funnet i Norge, men et par arter i Norden:
******** *Chlorophanus viridis* (Linnaeus, 1758)
******** *Tanymecus palliatus* (Fabricius, 1787)
******* Stammen Tanyrhynchini Schönherr, 1826
******* Stammen Thecesternini Lacordaire, 1863
******* Stammen Trachyphloeini Lacordaire, 1863
******** *Trachyphloeus rectus* Thomson, 1865
******** *Trachyphloeus bifoveolatus* (Beck, 1817)
******** *Trachyphloeus aristatus* (Gyllenhal, 1827)
******* Stammen Tropiphorini Marseul, 1863
******** *Tropiphorus elevatus* (Herbst, 1795)
******** *Tropiphorus obtusus* (Bonsdorff, 1785)
******* Stammen Typhlorhinini Kuschel, 1954

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om bredsnutebiller, s. 381-385.
* Nettressursen *Fauna Europaea*, utbredelsesdatabase for europeiske dyr. http://www.faunaeur.org/ 

## Eksterne lenker
*